Diari Oficial de la Generalitat Valenciana


Sumari del DOGV 9623, del 22-06-2023 (2023/7018)

RESOLUCIÓ de 16 de juny de 2023, del president de l'Institut Valencià de Competitivitat Empresarial (IVACE), per la qual es modifica la convocatòria d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovables en el sector residencial, en el marc del Pla de recuperació, transformació i resiliència europeu.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9623

Data del DOGV
:   22-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7018


Data del document
:   16-06-2023

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * Institut Valencià de Competitivitat Empresarial
    * ajuda pública

RESOLUCIÓ de 16 de juny de 2023, del president de l'Institut Valencià de Competitivitat Empresarial (IVACE), per la qual es modifica la convocatòria d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovables en el sector residencial, en el marc del Pla de recuperació, transformació i resiliència europeu. [2023/7018]  
  
Per Resolució de 27 de setembre de 2021, modificada per Resolució de 15 de juliol de 2022, del president de l'Institut Valencià de Competitivitat Empresarial (IVACE), es convoquen ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència, DOGV núm. 9187, de 4 d'octubre de 2021 i DOGV núm. 9387, de 20 de juliol de 2022.  
  
L'article 2 de la citada Resolució de 27 de setembre de 2021, del president de l'IVACE, estableix que d'acord amb el que es preveu en l'Annex V del Reial decret 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència, la quantitat que correspon a la Comunitat Valenciana, amb càrrec al pressupost de l'Institut per a la Diversificació i Estalvi de l'Energia, prèviament transferida des dels Pressupostos Generals de l'Estat, és de 05.943.694,00 euros, amb càrrec a la línia pressupostària de l'IVACE S5218000 Energies Renovables i Biocarburants.  
  
Així mateix, el citat article 2 de la Resolució de 27 de setembre de 2021, del president de l'IVACE, disposa que el pressupost del programa podrà ser incrementat, a conseqüència d'una ampliació d'aquest, tal com s'estableix en l'article 10.3 del Reial decret 477/2021, de 29 de juny, si existira disponibilitat pressupostària per a aquesta mateixa finalitat, i sempre que no haguera expirat el termini de vigència dels programes.  
Per Resolució de 18 d'octubre de 2022, de la presidenta de l'Institut per a la Diversificació i Estalvi de l'Energia (IDAE), per la qual s'amplia el pressupost per a l'execució de diversos programes d'incentius lligats a l'autoconsum i l'emmagatzematge, amb fonts d'energia renovable, així com la implantació de sistemes tèrmics renovables en el sector residencial, en el marc del Pla de recuperació, transformació i resiliència, aprovades pel Reial decret 477/2021, de 29 de juny, de la Comunitat Valenciana per import de 44.323.160 euros.  
  
Havent-se compromés el pressupost assignat a la convocatòria d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial i tenint sol·licituds en llista d'espera, es considera convenient l'ampliació del pressupost en 86.390.415 euros, per a poder així atendre a totes les sol·licituds formulades, destinant-se la quantitat restant als costos indirectes imputables al programa, d'acord amb el que s'estableix en l'article 10 del Reial decret 477/2021, de 29 de juny.  
  
D'altra banda, el Reial decret 377/2022, de 17 de maig, pel qual s'amplia la tipologia de beneficiaris del Reial decret 477/2021, de 29 de juny, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència, i del Reial decret 1124/2021, de 21 de desembre, pel qual s'aprova la concessió directa a les comunitats autònomes i a les ciutats de Ceuta i Melilla d'ajudes per a l'execució dels programes d'incentius per a la implantació d'instal·lacions d'energies renovables tèrmiques en diferents sectors de l'economia, en el marc del Pla de recuperació, transformació i resiliència, incorpora, en la modificació que realitza de l'article 11 del Reial decret 477/2021, de 29 de juny, com a destinataris últims de les ajudes a les persones físiques que realitzen una activitat econòmica per la qual oferisquen béns o serveis en el mercat.  
  
El sisé paràgraf de l'apartat 3 de l'article 1 del Reial decret 377/2022, de 17 de maig, disposa que -L'ampliació del pressupost corresponent podrà estar condicionada o limitada, quant a la seua aplicació, a alguna de les actuacions subvencionables o destinataris últims establits per aquest reial decret, amb l'objectiu o finalitat que es considere més convenient per a l'execució dels programes, així com, en el seu cas, per a acomplir a les condicions, límits i intensitats d'ajuda establits tant pel Reglament (UE) núm. 1407/2013 de la Comissió, de 18 de desembre de 2013, com pel Reglament (UE) núm. 651/2014 de la Comissió, de 17 de juny de 2014, d'acord amb el que s'estableix en l'article 13, o qualsevol altra norma o reglamentació que resulte aplicable a la gestió i execució tant del Mecanisme de Recuperació i Resiliència com del Pla de recuperació, transformació i resiliència-, per la qual cosa resulta procedent la reserva d'una quantitat pressupostària per a dotar les ajudes als destinataris últims incorporats pel Reial decret 377/2022, de 17 de maig.  
  
En virtut del que es disposa en l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i en virtut del que s'estableix en article 2 de la Resolució 27 de setembre de 2022, del president de l'IVACE, resolc:  
  
  
Primer  
Ampliar en 43.174.019 euros la dotació pressupostària corresponent a la convocatòria d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial inclòs en el Pla de recuperació, transformació i resiliència, (Resolució de 27 de setembre de 2021, del president de l'IVACE), amb càrrec a la línia pressupostària de l'IVACE MRR Autoconsum IDAE.  
Aquesta quantitat serà distribuïda entre els següents programes:  
Programa 1.1 Autoconsum Serveis: 31.328.538,00  
Programa 1.2 Emmagatzematge Serveis: 800.000,00  
Programa 2.1 Autoconsum Altres Sectors: 96.709.133,00  
Programa 2.2 Emmagatzematge Altres Sectors: 200.000,00  
Programa 3 Emmagatzematge en Existents Serveis i Altres Sectors: 978.165,00  
Programa 5 Emmagatzematge en existents Residencial, AP i Tercer Sector: 2.000.000,00  
Així doncs, amb l'ampliació prevista en la present resolució, el pressupost total de la convocatòria d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial inclòs en el Pla de recuperació, transformació i resiliència, serà de 12.214.482 euros, distribuïts en els següents programes:  
Programa 1.1 Autoconsum Serveis: 35.605.694,00  
Programa 1.2 Emmagatzematge Serveis: 2.544.963,00  
Programa 2.1 Autoconsum Altres Sectors: 42.811.823,00  
Programa 2.2 Emmagatzematge Altres Sectors: 2.646.448,00  
Programa 3 Emmagatzematge en Existents Serveis i Altres Sectors: 4.376.272,00  
Programa 5 Emmagatzematge en existents Residencial, AP i Tercer Sector: 2.532.881,00  
Programa 6 Renovables tèrmiques en sector residencial: 88.301.577,00  
  
Segon  
S'afig a l'article 2 un nou apartat 4, que queda redactat com segueix:  
  
«4. De les quanties assignades als programes 1.1, 1.2, 2.1, 2.2 i 3 en l'apartat 1 del present article, per a atendre les ajudes destinades a les persones físiques que realitzen una activitat econòmica per la qual oferisquen béns o serveis en el mercat, es reserva les següents quanties:  
Programa 1.1 Autoconsum Serveis: 1.000.000,00  
Programa 1.2 Emmagatzematge Serveis: 200.000,00  
Programa 2.1 Autoconsum Altres Sectors: 800.000,00  
Programa 2.2 Emmagatzematge Altres Sectors: 200.000,00  
Programa 3 Emmagatzematge en Existents Serveis i Altres Sectors: 200.000,00».  
La present Resolució entrarà en vigor l'endemà de la publicació de l'extracte de la mateixa en el Diari Oficial de la Generalitat Valenciana (DOGV).  
Contra aquesta Resolució, que posa fi a la via administrativa, podrà interposar-se en el termini d'un mes recurs potestatiu de reposició davant el president de l'IVACE de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 16 de juny de 2023.- El president de l'IVACE: Rafael Climent González.